上次同朋友去到黃埔諗唔到食咩，行行下發現原來開左間茶木，其實係第一次朝聖，所以就嗌最熱門嘅牛肉麵同藍莓雪糕吐司。牛肉麵黎到已經聞到好香嘅湯底味，忍唔住即刻飲湯，果然好濃郁，再咬一啖牛肉，又淋又入味，加上個麵都算彈牙，搞唔掂，我地最後都係嗌多個牛肉麵。然後吐司到喇，個賣相真係一百分，吐司焗到好脆，而且有蜜糖甜味，本身已經好好食，再加上雪糕，令到吐司脆得黎感覺唔會太熱氣，恰度好處。而環境佈局當然係簡約嘅田園風，啲員工又幾有禮貌，所以成餐都食得好開心！